Επιτροπή Φον ντερ Λάιεν (2019-2024)

Η **Επιτροπή φον ντερ Λάιεν** είναι η τρέχουσα Ευρωπαϊκή Επιτροπή. Ανέλαβε καθήκοντα την 1η Δεκεμβρίου 2019 και αναμένεται να λήξει έως τον χειμώνα του 2024.

Η Πρόεδρος της Ευρωπαϊκής Επιτροπής είναι η Ούρσουλα φον ντερ Λάιεν, η οποία προεδρεύει του Κολεγίου των 26 (ένας Επίτροπος από κάθε κράτος-μέλος της Ευρωπαϊκής Ένωσης, εκτός από τη Γερμανία, η οποία είναι η χώρα προέλευσης της Ούρσουλα φον ντερ Λάιεν και εφόσον το Ηνωμένο Βασίλειο δεν πρότεινε υποψήφιο, λόγω της αναμενόμενης Εξόδου του Ηνωμένου Βασιλείου από την Ευρωπαϊκή Ένωση ή αλλιώς Brexit).

## Εκλογή
Η Ούρσουλα φον ντερ Λάιεν επιλέγει και προτάθηκε στο Ευρωπαϊκό Κοινοβούλιο από το Ευρωπαϊκό Συμβούλιο στις 3 Ιουλίου 2019 μετά από τριήμερες διαπραγματεύσεις μεταξύ ηγετών των κρατών-μελών.

Η Ούρσουλα φον ντερ Λάιεν αντιμετώπισε πολλούς επικριτές, ιδίως Ευρωβουλευτές, δεδομένου ότι το Ευρωπαϊκό Συμβούλιο αγνόησε το λεγόμενο σύστημα spitzenkandidat (κορυφαίος υποψήφιος Πρόεδρος της Ευρωπαϊκής Επιτροπής, με βάση τις Ευρωεκλογές) για την πρόταση για τη θέση του Προέδρου της Επιτροπής.

## Επίτροποι

### Αλλαγές
* 26 Αυγούστου 2020: Μετά από το σκάνδαλο Golfgate και μια διαμάχη σχετικά με τα ταξίδια του στην Ιρλανδία τις προηγούμενες εβδομάδες, τα οποία έρχονταν σε αντίθεση με τις ιρλανδικές κατευθυντήριες γραμμές για τον COVID-19, ο Επίτροπος Εμπορίου Φιλ Χόγκαν παραιτήθηκε.
* 12 Οκτωβρίου 2020: Η Μέιριντ Μακγκίνες, η υποψήφια της Ιρλανδίας για αντικατάσταση του Φιλ Χόγκαν επιβεβαιώνεται από το Ευρωπαϊκό Κοινοβούλιο και διορίζεται ως Επίτροπος Χρηματοπιστωτικών Υπηρεσιών, Χρηματοπιστωτικής Σταθερότητας και Ένωσης Κεφαλαιαγορών από το Συμβούλιο της Ευρωπαϊκής Ένωσης.
* 15 Μαΐου 2023: Η Μαρίγια Γκάμπριελ παραιτείται από Επίτροπος Καινοτομίας, Έρευνας, Πολιτισμού, Εκπαίδευσης και Νεολαίας αφού της ανατέθηκε ο σχηματισμός της επόμενης βουλγαρικής κυβέρνησης.
* 22 Αυγούστου 2023ː Ο Φρανς Τίμερμανς παραιτείται από Εκτελεστικός Αντιπρόεδρος για την Ευρωπαϊκή Πράσινη Συμφωνία και Επίτροπος Δράσης για το Κλίμα, μετά την επιλογή του ως υποψήφιου πρωθυπουργού της Ολλανδίας. Προσωρινά αναλαμβάνει καθήκοντα Επιτρόπου ο Μάρος Σέφκοβιτς.
* 19 Σεπτεμβρίου 2023: Η Ιλιάνα Ιβάνοβα, η υποψήφια της Βουλγαρίας για αντικατάσταση της Μαρίγια Γκάμπριελ επιβεβαιώνεται από το Ευρωπαϊκό Κοινοβούλιο και διορίζεται ως Επίτροπος Καινοτομίας, Έρευνας, Πολιτισμού, Εκπαίδευσης και Νεολαίας από το Συμβούλιο της Ευρωπαϊκής Ένωσης.
* 9 Οκτωβρίου 2023: Το Κοινοβούλιο αξιολόγησε τον υποψήφιο Επίτροπο Δράσης για το Κλίμα Βόπκε Χούκστρα και τον υποψήφιο Εκτελεστικό Αντιπρόεδρο για την Ευρωπαϊκή Πράσινη Συμφωνία Μάρος Σέφκοβιτς για νέους ρόλους στην Επιτροπή.
* 15 Ιουλίου 2024: Η Αντίνα Βαλεάν παραιτήθηκε από τη θέση της Επιτρόπου Μεταφορών λόγω ανάληψης καθηκόντων ως Ευρωβουλευτής.
* 16 Ιουλίου 2024: Ο Βιργκίνιους Σινκεβίτσιους παραιτήθηκε από τη θέση του Επιτρόπου Περιβάλλοντος, Ωκεανών και Αλιείας λόγω ανάληψης καθηκόντων ως Ευρωβουλευτής. Η Πρόεδρος Ούρσουλα φον ντερ Λάιεν ανέθεσε προσωρινά τις αρμοδιότητες του Επιτρόπου Μεταφορών στον Επίτροπο Βόπκε Χούκστρα και του Επιτρόπου Περιβάλλοντος, Ωκεανών και Αλιείας στον Πρώτο Αντιπρόεδρο - Εκτελεστικό Αντιπρόεδρο Μάρος Σέφκοβιτς.

## Ομάδες Επιτρόπων

### Ευρωπαϊκή Πράσινη Συμφωνία

### Προώθηση του Ευρωπαϊκού Τρόπου Ζωής

### Μια Ευρώπη Έτοιμη για την Ψηφιακή Εποχή

### Μια Οικονομία στην Υπηρεσία των Ανθρώπων

### Μια Νέα Ώθηση στην Ευρωπαϊκή Δημοκρατία

### Μια ισχυρότερη Ευρώπη στον Κόσμο

## Παραπομπές


## Εξωτερικοί σύνδεσμοι

*Ιστοσελίδα Ευρωπαϊκής Επιτροπής
*Ιστοσελίδα της Ευρωπαϊκής Επιτροπής για την νέα Πρόεδρο της Επιτροπής

Κατηγορία:Ευρωπαϊκή Επιτροπή